 Αθήνα 01/10/2018

Αριθμ. Πρωτ.: 3171

ΚΕΝΤΡΙΚΗ ΕΝΩΣΗ

ΔΗΜΩΝ ΕΛΛΑΔΑΣ

**Προς**

**Υπουργό Οικονομίας & Ανάπτυξης**

**κ. Ιωάννη Δραγασάκη**

**Θέμα: Οικονομική ενίσχυση των Δήμων που έχουν πληγεί μετά την επέλαση του Μεσογειακού Κυκλώνα *«Ζορμπά»***

Κύριε Υπουργέ,

Μετά τις πρόσφατες καταστροφικές πλημμύρες από το πέρασμα του Μεσογειακού Κυκλώνα «Ζορμπά», εντοπίστηκαν σοβαρά προβλήματα σε επιχειρήσεις που δραστηριοποιούνται στα όρια Δήμων που επλήγησαν ιδιαίτερα από τα φαινόμενα αυτά.

Πλημμυρισμένα μαγαζιά και ιδιωτικές επιχειρήσεις, συνεταιρισμοί, αγρότες και αλιείς, με ελεύθερους επαγγελματίες σε απόγνωση από την απώλεια των εισοδημάτων τους, είναι μερικά από τα βασικά προβλήματα που έχουν να αντιμετωπίσουν οι Δήμοι την επόμενη μέρα.

Μετά την καταγραφή των ζημιών σε επιχειρήσεις, θα ήταν σκόπιμη η έγκαιρη διασφάλιση πόρων για αποκατάσταση υλικών ζημιών και υποδομών τους με άμεσα μέτρα ελάφρυνσης και οικονομικής ενίσχυσης των ελεύθερων επαγγελματιών.

Κρίνουμε αναγκαία την εκπόνηση μελετών και σχεδίων αυτών και παράλληλα την εφαρμογή ενός ευέλικτου αδειοδοτικού και χρηματοδοτικού πλαισίου με δεσμευτικό απ’ όλες τις πλευρές χρονοδιάγραμμα ώστε να ολοκληρωθούν τα αναγκαία έργα αποκατάστασης των επιχειρήσεων που έχουν πληγεί από τις καταστροφικές πλημμύρες, με την οικονομική υποστήριξη και συνεισφορά σας.

**Με εκτίμηση**

**Γεώργιος Πατούλης**

**Δήμαρχος Αμαρουσίου**

**Πρόεδρος Κεντρικής Ένωσης Δήμων Ελλάδος**

ΓΕΝΝΑΔΙΟΥ 8 & ΑΚΑΔΗΜΙΑΣ 106 78 ΑΘΗΝΑ – ΤΗΛ: 2132147500, FAX: 210 3820807 Web: [www.kedke.gr](http://www.kedke.gr) E-mail: [info@kedke.gr](mailto:info@kedke.gr)